ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2023 ԹՎԱԿԱՆԻ ՀՈԿՏԵՄԲԵՐԻ 19-Ի N 1825-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» 
ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 

	1. Ընթացիկ իրավիճակը և իրավական ակտի ընդունման անհրաժեշտությունը.
Նախագծի ընդունման անհրաժեշտությունը պայմանավորված է «Հայաստանի Հանրապետության կառավարության 2009 թվականի նոյեմբերի 12-ի N 1308-Ն որոշման մեջ փոփոխություններ կատարելու մասին» 2026 թվականի մայիսի 21-ի N 682-Ն որոշման (այսուհետ նաև՝ Որոշում) ընդունմամբ, որի արդյունքում ռազմական նշանակության արտադրանքի ներմուծման, արտահանման, ռազմական նշանակության արտադրանքի տարանցիկ փոխադրման, այդ արտադրանքի առևտրի միջնորդական գործունեության լիցենզավորման գործառույթը վերապահվել է ՀՀ բարձր տեխնոլոգիական արդյունաբերության նախարարությանը:
2. Առաջարկվող կարգավորման բնույթը.
	Հաշվի առնելով, որ մինչ Որոշման ընդունումը ռազմական նշանակության արտադրանքի ներմուծման, արտահանման, ռազմական նշանակության արտադրանքի տարանցիկ փոխադրման, այդ արտադրանքի առևտրի միջնորդական գործունեության լիցենզավորումն իրականացվել է ՀՀ պաշտպանության նախարարության կողմից, իսկ այժմ վերապահված է ՀՀ բարձր տեխնոլոգիական արդյունաբերության նախարարությանը, անհրաժեշտություն է առաջացել հիշյալ գործառույթի մասին կարգավորումը հանել ՀՀ պաշտպանության նախարարության կանոնադրությունից՝ ուժը կորցրած ճանաչելով ՀՀ կառավարության 2023 թվականի հոկտեմբերի 19-ի N 1825-Լ որոշման հավելվածի 11-րդ կետի 24-րդ ենթակետը:
Հարկ է նշել նաև, որ սույն նախագծի հետ միաժամանակ նախատեսվում է շրջանառության մեջ դնել  «Հայաստանի Հանրապետության վարչապետի 2018 թվականի հունիսի 11-ի N 698-Լ որոշման մեջ փոփոխություններ կատարելու մասին» ՀՀ վարչապետի որոշման նախագիծը, որով վերոնշյալ գործառույթի մասին կարգավորումները կներառվեն ՀՀ բարձր տեխնոլոգիական արդյունաբերության նախարարության կանոնադրության մեջ:

Միաժամանակ նշենք, որ ՀՀ բարձր տեխնոլոգիական արդյունաբերության և արհեստական բանականության նախարարությանը փոխանցվող գործառույթն իրականացվելու է նախարարության Լիցենզավորման և թույլտվությունների բաժնի կողմից: Հետևաբար, Նախագծի ընդունմամբ սահմանված կարգով կկարգավորվեն պաշտոնների անձնագրերի և անձնակազմի կառավարման այլ գործառույթները: Ինչ վերաբերում է ՀՀ պաշտպանության նախարարության համապատասխան ստորաբաժանման կամ պաշտոնների հետագա գործունեությանը, ապա աշխատանքային քննարկման ընթացքում, այդ թվում՝ Քաղաքացիական ծառայության գրասենյակում, երկու նախարարությունների և գրասենյակի ներկայացուցիների միջև կայացած  քննարկումների ժամանակ նշվել է, որ  գործառույթի փոխանցումից հետո ՀՀ պաշտպանության նախարարության համապատասխան ստորաբաժանումը կլուծարվի:
	3. Ակնկալվող արդյունքը.
	Նախագծի ընդունմամբ ակնկալվում է ՀՀ պաշտպանության նախարարության կանոնադրության փոփոխության ապահովում, ըստ որի կանոնադրության մեջ ուժը կորցրած կճանաչվի ռազմական նշանակության արտադրանքի ներմուծման, արտահանման, ռազմական նշանակության արտադրանքի տարանցիկ փոխադրման, ռազմական նշանակության արտադրանքի առևտրի միջնորդական գործունեության լիցենզավորման գործառույթին առնչվող կարգավորումը:
	4. Նախագծի մշակման գործընթացում ներգրավված կառույցները.
	Նախագիծը մշակվել է ՀՀ բարձր տեխնոլոգիական արդյունաբերության նախարարության կողմից:
	5. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները.
Նախագծի ընդունմամբ ՀՀ պետական բյուջեի  եկամուտներում և ծախսերում փոփոխություններ իրականացնելու անհրաժեշտություն չի առաջանում: 
6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարությունների հետ.
Նախագիծը բխում է  ՀՀ կառավարության  2021 թվականի օգոստոսի 18-ի N 1363-Ա որոշմամբ հաստատված ՀՀ կառավարության 2021-2026թթ ծրագրի, «2.3 Բարձր տեխնոլոգիաներ» մասի, «Ռազմարդյունաբերություն» բաժնի դրույթներից, այն է՝ Ռազմարդյունաբերական համալիրի զարգացման նպատակով Կառավարությունը նախատեսում է իրականացնել ռազմավարական նշանակության ապրանքների արտադրության ներքին կարողությունների զարգացում և արտադրողականության բարձրացում, արտադրական շղթայի ամբողջականության ու արդյունավետության ապահովում, հիմք ընդունելով, որ Որոշման ընդունումը նույնպես բխում է վերոնշյալից:
